# Uttalelse fra Region Kristiansand vedr utbygging av strømnettet på Agder vedtatt i Regionrådet 25.03.22

# Det haster nå!

God strømforsyning er en forutsetning for langsiktig utvikling og dekke samfunnets behov for elektrisk kraft. Tilstrekkelig strømforsyning er avgjørende for reduserte utslipp av klimagasser og bærekraftig næringsutvikling slik at gjennomføring av det grønne skiftet ikke bremses.

Næringslivet trenger forutsigbare strømpriser på et konkurransedyktig nivå for å sikre fremtidsrettet næringsutvikling, både for eksisterende og nye arbeidsplasser i regionen.

## Mål

Kristiansandregionen får et strømnett med tilstrekkelig kapasitet. Dette for å sikre langsiktig samfunnsutvikling basert på fornybar kraft.

Strømprisen blir forutsigbar slik at industri og næringsliv opplever like rammevilkår på strøm i markedet.

## Behovet

* Det må handles nå, dagens situasjon er kritisk
* Kapasiteten i nettet må økes
* Infrastrukturen må bygges ut
* Raskere avgjørelse på søknader (i dag inntil 10 år)
* Små og store bedrifter må ha en konkurransedyktig strømpris nasjonalt og internasjonalt

## Løsning

* Utbygging av strømnettet må forseres kraftig
* Det må bli mulig å bygge ut infrastrukturen til et næringsområde i forkant av det konkrete behovet
* Statlig finansiering må på plass
* Saksbehandling av konsesjonssøknader må effektiviseres
* Nasjonale ordninger for langsiktige kontrakter på lav fastpris til hele næringslivet